6.9.2001 De Europæiske Fællesskabers Tidende L 2373 KOMMISSIONENS FORORDNING (EF) Nr. 1756/2001 af 5. september 2001 om fravigelse, for så vidt angår jordudtagning i Østrig, af forordning (EF) nr. 2316/1999 om gennemførelsesbestemmelser til Rådets forordning (EF) nr. 1251/1999 om indførelse af en støtte- ordning for producenter af visse markafgrøder KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for produ- center af visse markafgrøder (!), senest ændret ved forordning (EF) nr. 1038/2001 (?), særlig artikel 9, og ud fra følgende betragtninger: (1), Ved Kommissionens forordning (EF) nr. 2316/1999 (?), senest ændret ved forordning (EF) nr. 1157/2001 (%), fastsættes der gennemførelsesbestemmelser til forord- ning (EF) nr. 1251/1999 for så vidt angår betingelserne for ydelse af arealstøtte for visse markafgrøder. Ifølge artikel 19, stk. 2 og 3, skal de udtagne arealer forblive ude af produktion i en periode, der senest begynder den 15. januar og tidligst slutter den 31. august, og de må, medmindre andet er fastsat, ikke anvendes til landbrugs- produktion eller med gevinst for øje. (2) — Vejrsituationen de seneste måneder har været præget af ekstrem tørke i visse egne i Østrig, hvilket har haft betydelige konsekvenser for foderforsyningerne og påført producenterne store tab, fordi de har været tvunget til at sælge deres besætninger, hvor den sædvan- lige foderforsyning ikke var garanteret. (3) — Der vil derfor for august måned skulle findes supple- rende lokale kvægfoderressourcer, der kan anvendes indtil efteråret. (4) — Den ovenfor beskrevne situation gør det berettiget at fravige forordning (EF) nr. 2316/1999 og at tillade anvendelse i de berørte områder af arealer, der er udtaget under jordudtagningsordningen for markafgrøder, til foderformål for kvæg, inden udtagningsperioden udløber, hvilket tidligst sker den 31. august, idet der samtidigt træffes foranstaltninger til at sikre, at de pågæl- dende arealer ikke anvendes med gevinst for øje. (5) De i denne forordning fastsatte foranstaltninger er i overensstemmelse med udtalelse fra Forvaltningsko- mitéen for Korn — UDSTEDT FØLGENDE FORORDNING: Artikel 1 1. Uanset artikel 19, stk. 2 og 3, i forordning (EF) nr. 2316/1999 kan udtagne arealer i de områder i Østrig, der er angivet i bilaget til nærværende forordning, anvendes til foder- formål for kvæg i produktionsåret 2001/02. 2. — Østrig træffer alle nødvendige foranstaltninger til at sikre, at de udtagne arealer ikke udnyttes med gevinst for øje, herunder at de produkter, der høstes på de pågældende arealer, udelukkes fra den støtteordning for tørret foder, der er fastsat ved Rådets forordning (EØF) nr. 603/95 ). Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende. Den anvendes fra den 23. august 2001. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 5. september 2001. () EFT L 160 af 26.6.1999, s. 1. () EFT L 145 af 31.5.2001, s. 16. (') EFT L 280 af 30.10.1999, s. 43. () EFT L 157 af 14.6.2001, s. 8. På Kommissionens vegne Franz FISCHLER Medlem af Kommissionen () EFT L 63 af 21.3.1995, s. 1.